Сегѡ̀ ра́ди мы̀ по бз҃ѣ къ тебѣ̀ прибѣга́емъ, я́кѡ къ неруши́мѣй стѣнѣ̀ и предста́тельству:при́зри бл҃госе́рдіемъ, всепѣ́тая бцд̑е, на лю́тое ѡѕлобле́ніе на́ше, и исцѣлѝ ду́шъ и тѣле́съ на́шихъ болѣ̂зни:ѿженѝ ѿ на́съ вся́каго врага̀ и супоста́та:изба́ви ѿ гла́да, мо́ра, ѿ я́звы, ѿ во́дъ мно́гихъ и возду́хѡвъ тлетво́рныхъ, и ѿ сме́рти внеза́пныя:и я́коже трѝ ѻ́троки въ пещѝ вавѷлѡ́нстѣй, сохранѝ и соблюдѝ на́съ, да, я́коже дре́вле лю́демъ бж҃іимъ, та́кѡ бу́дутъ вся̂ бл҃га̂я на́мъ чту́щымъ тя̀:врази́ же и всѝ ненави́дящіи на́съ да постыдя́тся и посра́мятся, и уразумѣ́ютъ всѝ, я́кѡ съ тобо́ю гдс̑ь, ѽ влд̑чце, и тобо́ю съ на́ми бг҃ъ